CELEX: 62009TA0529
Language: ro
Date: 2012-05-04 00:00:00
Title: Cauza T-529/09: Hotărârea Tribunalului din 4 mai 2012 — In ‘t Veld/Consiliul [Acces la documente — Regulamentul (CE) nr. 1049/2001 — Avizul Serviciului juridic al Consiliului referitor la o recomandare a Comisiei prin care se autoriza începerea negocierilor în vederea încheierii unui acord internațional — Refuz parțial de acces — Excepție privind protecția interesului public în materie de relații internaționale — Excepție privind protecția avizelor juridice — Atingere concretă și previzibilă adusă interesului în cauză — Interes public superior]

23.6.2012   
            
            
               RO
            
            
               Jurnalul Oficial al Uniunii Europene
            
            
               C 184/9
            
         Hotărârea Tribunalului din 4 mai 2012 — In ‘t Veld/Consiliul
   (Cauza T-529/09) (1)
   
   (Acces la documente - Regulamentul (CE) nr. 1049/2001 - Avizul Serviciului juridic al Consiliului referitor la o recomandare a Comisiei prin care se autoriza începerea negocierilor în vederea încheierii unui acord internațional - Refuz parțial de acces - Excepție privind protecția interesului public în materie de relații internaționale - Excepție privind protecția avizelor juridice - Atingere concretă și previzibilă adusă interesului în cauză - Interes public superior)
   2012/C 184/14
   Limba de procedură: engleza
   
      Părțile
   
   
      Reclamantă: Sophie in ‘t Veld (Bruxelles, Belgia) (reprezentanți: O. Brouwer și J. Blockx, avocați)
   
      Pârât: Consiliul Uniunii Europene (reprezentanți: inițial M. Bauer, C. Fekete și O. Petersen, ulterior M. Bauer și C. Fekete, agenți)
   
      Intervenientă în susținerea pârâtului: Comisia Europeană (reprezentanți: C. O’Reilly și P. Costa de Oliveira, agenți)
   
      Obiectul
   
   cerere de anulare a deciziei Consiliului din 29 octombrie 2009 prin care se refuza accesul integral la documentul nr. 11897/09 din 9 iulie 2009, care cuprindea avizul Serviciului juridic al Consiliului intitulat „Recomandarea Comisiei către Consiliu privind autorizarea inițierii negocierilor dintre Uniunea Europeană și Statele Unite ale Americii în vederea unui acord internațional destinat punerii la dispoziția Departamentului Trezoreriei Statelor Unite a datelor de mesagerie referitoare la tranzacțiile financiare în cadrul prevenirii terorismului și a finanțării terorismului, precum și al luptei împotriva acestor fenomene — Temeiul juridic”.
   
      Dispozitivul
   
   
               1.
            
            
               Anulează decizia Consiliului din 29 octombrie 2009 în măsura în care refuză accesul la alte părți nedivulgate din documentul nr. 11897/09 decât cele care au legătură cu conținutul specific al acordului preconizat sau al directivelor de negociere.
            
         
               2.
            
            
               Respinge acțiunea cu privire la restul motivelor.
            
         
               3.
            
            
               Fiecare dintre părți suportă propriile cheltuieli de judecată.
            
         
      (1)  JO C 80, 27.3.2010.